Upper Ten

Upper Ten er en blended whisky. Den består av whisky fra 35 ulike skotske destillerier, men oppskriften er utviklet av det norske Vinmonopolet, og whiskyen blandes av Arcus på Hasle i Oslo. Upper Ten er dermed et norsk produkt, men på grunn av ingrediensenes opphav klassifiseres den av Vinmonopolet som skotsk.

Upper Ten-blandingen er fire år gammel. Det finnes eldre whiskyer i blandingen, men den yngste bestemmer alderen som oppgis for hele blandingen. Maltinnholdet i Upper Ten er hele 47 %, noe som er høyt for en blended whisky.

I 2000 var det den mestselgende whiskyen på Vinmonopolet, med 175 000 liter solgt, og i 2001 vant Upper Ten en kåring i det London-baserte tidsskriftet Wine & Spirit.

Referanser

Eksterne lenker
 Aperitif.no

Blended whisky
Norsk drikke
Skotsk whisky